ತುಮಕೂರಿನಲ್ಲಿ ಅನೇಕ ಮಂದಿ ಬೌದ್ಧ ಧರ್ಮಕ್ಕೆ ಮತಾಂತರ ತುಮಕೂರು: ಭಾರತದ ಸಂವಿಧಾನ ಶಿಲ್ಪಿ ಬಿಯಆರ್ ಅಂಬೇಡ್ಕರ್ ಅವರು ನಾಗಪುರದಲ್ಲಿ 5 ಲಕ್ಷ ಅನುಯಾಯಿಗಳೊಂದಿಗೆ ಬೌದ್ಧ ಧರ್ಮ ಸ್ವೀಕರಿಸಿದ 65ನೇ ವರ್ಷಾಚರಣೆ ಅಂಗವಾಗಿ 2021 ಅಕ್ಟೋಬರ್ 14 ರಂದು ಸುಮಾರು 10 ಲಕ್ಷ ಮಂದಿ ಬೌದ್ಧ ದರ್ಮಕ್ಕೆ ಮತಾಂತರಗೊಳ್ಳಲಿದ್ದಾರೆ. ಭಾನುವಾರ ಇಲ್ಲಿನ ಧಮ್ಮ ಲೋಕಾ ಬುದ್ಧ ವಿಹಾರ ದಲ್ಲಿ ನಡೆದ ಕಾರ್ಯಕ್ರಮದಲ್ಲಿ ರಿಪಬ್ಲಿಕನ್ ಪಾರ್ಟಿ ಆಫ್ ಇಂಡಿಯಾ ರಾಜ್ಯ ಅಧ್ಯಕ್ಷ ಎಂ.ವೆಂಕಟಸ್ವಾಮಿ ಅವರು ಮಾತನಾಡಿ ದೊಡ್ಡ ಕಾರ್ಯಕ್ರಮದಲ್ಲಿ ಬಾಬಾ ಸಾಹೇಬರಿಗೆ ಗೌರವ ಸಲ್ಲಿಸುವುದಾಗಿ ಮಾಹಿತಿ ನೀಡಿದರು. ಬೌದ್ಧಧರ್ಮ ಹಿಂದೂ ಧರ್ಮಕ್ಕೆ ಹೋಲುತ್ತದೆ, ಆದರೆ ಸಮಾನತೆಯನ್ನು ಬೋಧಿಸುತ್ತದೆ ಎಂಬ ಕಾರಣಕ್ಕೆ ಅಂಬೇಡ್ಕರ್ ಸ್ವೀಕರಿಸುವ ನಿರ್ಧಾರ ಕೈಗೊಂಡಿದ್ದರು ಎಂದು ಮಾಜಿ ಡಿಸಿಎಂ ಡಾ ಜಿ ಪರಮೇಶ್ವರ ಹೇಳಿದರು. ಮನುವಾದಿಗಳಿಂದ ನಿಗ್ರಹಿಸಲ್ಪಟ್ಟ ದಲಿತರಿಗೆ ಇದೊಂದೇ ದಾರಿ, ಭಾರತದಲ್ಲಿರುವಂತ ಜಾತಿ ಪದ್ಧತಿ ಬೇರೆ ಯಾವ ದೇಶದಲ್ಲಿಯೂ ಇಲ್ಲ ಎಂದು ಪರಮೇಶ್ವರ್ ಬೇಸರ ವ್ಯಕ್ತ ಪಡಿಸಿದರು. ಮುಖಂಡರಾದ ಕೆಂಚಮರಯ್ಯ , ಪಾವಗಡ ಶ್ರೀರಾಮ್, ಹನುಮಂತರಾಯಪ್ಪ, ಡಾ.ಸುರೇಂದ್ರ, ಡಾ.ಮುರಳಿಧರ್ ಮತ್ತು ಇತರರು ಉಪಸ್ಥಿತರಿದ್ದರು. ಉಪಾಸಕರು ಬುದ್ಧನ ವಿಗ್ರಹದೊಂದಿಗೆ ಮೆರವಣಿಗೆಯನಡೆಸಿದರು ಮತ್ತು ಜಿಲ್ಲೆಯ ನೂರಾರು ಜನರು ಈ ಸಂದರ್ಭದಲ್ಲಿ ಬೌದ್ಧಧರ್ಮವನ್ನು ಸ್ವೀಕರಿಸಿದರು.